הערכת שינוי כיוון אסטרטגי

**הכינו:**

Rosov Consulting, LLC‎

רחוב רוז 2095, משרד 101

ברקלי, קליפורניה 94709

www.rosovconsulting.com

**הוגשה בתאריך:**

\_\_\_\_ ביוני, 2023

**הוכנה עבור:**

Encounter

רקע:

מאז הקמתו ב-2005 ביקש ארגון Encounter ליצור מודל חדש לאופן שבו קהילות, מנהיגות ומנהיגים יהודים לומדים על הסכסוך הישראלי-פלסטיני ועוסקים בו. באמצעות הבאת קבוצות מגוונות של מנהיגות ומנהיגים יהודים לגדה המערבית ולמזרח ירושלים כדי לפגוש אישית מנהיגות ומנהיגים מהחברה האזרחית הפלסטינית, הארגון שאף להאיץ ולטפח מנהיגות יהודית מושכלת, אמיצה ואחראית במציאות הישראלית-פלסטינית.

עד 2019 עבד Encounter רק עם מנהיגות ומנהיגים יהודים עכשוויים ומתהווים מאמריקה הצפונית. ב-2019 ביצע הארגון שינוי כיוון אסטרטגי והחל לפתוח תכניות ליהודים מישראל, תוך התאמת תכנית הדגל של הארגון, הסמינר המקיף למנהיגות (Leadership Intensive Seminar), לקהל הישראלי. בארבע השנים האחרונות השתתפו בתכניות אלו קרוב ל-300 ישראלים. המשתתפות והמשתתפים שמוגדרים כמנהיגות ומנהיגים בחברה האזרחית הגיעו ממגזרים פוליטיים, דתיים, מקצועיים וגאוגרפיים שונים בחברה וכללו חברי כנסת ופקידי ממשלה לשעבר, אנשי תקשורת ועיתונות, מנהיגי דת ואנשי חינוך, וכן מנהלי תאגידים וארגונים ללא כוונת רווח. כולם נחשבים כמי שפעלו כמנהיגות ומנהיגים חברתיים בהיבט מסוים.

מועצת המנהלים והסגל ב-Encounter מעוניינים להעריך כיום את שינוי הכיוון האסטרטגי. הם רוצים לבדוק ולהעריך אילו תובנות יש למשתתפים הישראלים בתכנית Encounter על המציאות הישראלית-פלסטינית ואיך מנהיגותם ועמדתם בנושא זה השתנו, אם בכלל, בעקבות ההשתתפות בתכנית. צוות Encounter התרשם נקודתית שהמשתתפים עברו שינוי משמעותי במודעות לנושאים הרלוונטיים הודות לתכנית, אך פחות ברור אם הם **פועלים אחרת** בעקבות ההשתתפות. ארגון Encounter לא יצר פעילויות או תהליכים מקדימים או עוקבים לתמיכה בתכניות שלו, והוא סקרן במיוחד לדעת מה היו העלויות והתועלות של גישה זו: האם היעדר פעילות מעקב פגמה בשאיפתו לשנות את הסטטוס-קוו במערכת היחסים בין הישראלים לפלסטינים?

כיום צוות ארגון Encounter מחפש שותף בעל היכרות מעמיקה עם החברה היהודית בארה"ב ובישראל שיעזור לחקור שאלות אלו ולאפשר החלטות מבוססות נתונים באשר לדרך הטובה ביותר להשגת מטרת הארגון המתעדכנת בעניין זה. בחינה זו תתייחס לשאלות הפרטניות הבאות:

1. איך השפיע Encounter על הידע, האמונות וההתנהגות של המשתתפים ביחס למציאות הישראלית-פלסטינית?
2. איך ההשתתפות בתכנית השפיעה על המוטיבציה והמוכנות של המשתתפים להפעיל מנהיגות בנושא זה בתוך קהילתם?
3. מהם הגורמים בתכנית עצמה או אצל המשתתפים שאפשרו את הפעלת המנהיגות, ומהם הגורמים שמנעו את הפעלת המנהיגות?
4. איך יכול Encounter למלא טוב יותר את צורכי המשתתפים כדי לטפח ולהאיץ מנהיגות?

מדוע לבחור ב-Rosov Consulting?

אנחנו מודים לצוות Encounter על ההזדמנות להציע תכנית לשיתוף פעולה אתכם למטרה זו. אנחנו נמצאים בעמדה ייחודית לתמוך בכם הודות להיכרות המעמיקה שלנו עם התוכן וההקשר של פעילותכם בישראל ובאמריקה הצפונית. חברתנו נוסדה לפני 15 שנים בברקלי, קליפורניה, סיפקה שירותים ללקוחות מאמריקה הצפונית ולפני יותר מחמש שנים פתחנו גם את משרדנו בירושלים. מאז עבדנו עבור לקוחות שונים כמו היברו יוניון קולג'-מכון למדעי היהדות, מכון ון-ליר ירושלים, גשר, פנים והסוכנות היהודית לישראל ובמסגרת זו עזרנו ללקוחות ישראלים ואמריקאים להבין לעומק תופעות חברתיות ופוליטיות בישראל. אנחנו יודעים איך לפתח וליישם כלי מחקר (במיוחד פרוטוקולים לסקרים ולראיונות) שיהיו רגישים לניואנסים תרבותיים ולנורמות בישראל, ופיתחנו מיומנות בהעברת הממצאים שלנו הן לקהלים בישראל והן לקהלים יהודים מחוץ לישראל. הצוות שלנו בארה"ב ובישראל כולל עובדות ועובדים דוברי שפת אם אנגלית או עברית (וגם רוסית וספרדית). נוסף על כך, ב-15 השנים האחרונות עבדנו רבות עם ארגונים כמו Repair the World, מקום ו-iCenter ועם הסוכנות היהודית כדי לעזור למנהיגות ומנהיגים קהילתיים ולנשות ואנשי חינוך מחוץ לישראל להבין טוב יותר את המציאות הישראלית-פלסטינית – במיוחד במפגשים פנים-מול-פנים בין ישראלים לפלסטינים. נשמח מאוד לתרום את הרגישויות והכישורים שפיתחנו בעבודה זו להקשר הישראלי.

סקירה כוללת של הפרויקט

המחקר שאנו מציעים יכלול ארבעה שלבים: תחילה הבהרת תוצאות, לאחר מכן איסוף נתונים באמצעות סקר וראיונות ולבסוף הסקת משמעויות ממה שלמדנו.

הבהרת תוצאות – תחילה אנחנו מציעים לערוך ראיונות עם שישה בעלי עניין עיקריים מ-Encounter (מתנדבים או מקצועיים, בישראל או בארה"ב) כדי לחדד מולם מהן התוצאות העיקריות ש-Encounter מעוניין להשיג אצל המשתתפים מישראל. חשוב להוסיף ששלב זה ייתן לנו גם הזדמנות להקשיב לעומק להשערות ולהנחות המוטמעות שעליהן מבוססת הפעילות. שלב ראשוני זה יאפשר לנו לפתח כלי הערכה שמוכוונים לבדיקת ההנחות האמורות ולזהות באיזו מידה התממשו תוצאות אלו.

סקר תוצאות – נפתח ונפיץ סקר תוצאות לכל מי שהשתתפו בתכניות Encounter לישראלים החל מ-2019, שמטרתו לחקור שינויים בגישה ובהתנהגות בעקבות התכנית. אם שיעורי המענה יאפשרו זאת, הניתוח יכלול פילוח למגזרים במטרה לזהות על מי השפיעה התכנית יותר ועל מי פחות ומה תרם להבדלים אלו.

ראיונות מסבירים – אנחנו מציעים לראיין תת-מדגם של 30 אנשים (בערך 10% מהמשתתפים הישראלים) במטרה לחקור מה עומד מאחורי הדפוסים שזוהו בניתוח נתוני הסקר. הראיונות נועדו להיות *מחקר מסביר* ויתמקדו בהבנה טובה יותר של מעט נושאים מוגדרים שעלו מהנתונים הכמותיים ביחס לאוכלוסיות שמהוות עניין מיוחד עבורכם.

הסקת משמעויות ודיווח – מאחר שהנתונים לא אומרים דבר בפני עצמם, נקדיש זמן לתהליך ניתוח משמעויות עם אנשים רלוונטיים מצוות ההנהלה של Encounter. ניצור מצגת שמשלבת את המידע הכמותי והאיכותני ונציג אותה בשתי שיחות מונחות לניתוח משמעויות עם חברים שונים מצוות ההנהלה של Encounter. לאחר שיחות אלו נכין דוח מנהלים המיועד לציבור שיכלול את הממצאים שלנו ואת ההמלצות שגובשו במסדרת תהליך ניתוח המשמעויות.

פירוט הפרויקט

השקת הפרויקט

נתחיל את העבודה בפגישה מקוונת בת 60 דקות בין אנשי מפתח מצוות Encounter (אנשי הקשר של הפרויקט) לבין חברי הצוות של Rosov העובדים על הפרויקט. מטרות הפגישה יהיו לסקור את מרכיבי הפרויקט ואת לוח הזמנים שלו, להבהיר ציפיות בשני הצדדים ולקבוע ערוצים מתאימים ותדירות לתקשורת כדי להבטיח תהליך עבודה חלק. בפגישה זו נאשר גם מי אנשי המפתח שנראיין במסגרת תהליך הבנת ההשערות והבהרת התוצאות.

שלב 1: הבנת השערות והבהרת תוצאות

השלב הראשון בעבודתנו מניח את היסודות לשלבי איסוף הנתונים הבאים. הוא נועד ללמוד מהן ההשערות של חלק מבעלי העניין העיקריים אצלכם באשר לשינוי המחשבתי המצופה אצל אנשים בעקבות התכנית ולפעולות שהם עשויים לנקוט לאחר מכן. כלי ההערכה שלנו אמורים לשקף ציפיות סבירות (במקום ציפיות לא מציאותיות) ביחס לתוצאות, וראיונות ראשוניים אלה נועדו לתעד את הציפיות הללו.

אנחנו מציעים לערוך ראיון בן 45 דקות עם שישה (6) אנשים שתגדירו עבורנו (חברי צוות בכירים, חברת מועצת המנהלים ו/או מממנים) שבו הם יבטאו ציפיות ויישבו על גורמים שעשויים לאפשר את מימוש הציפיות או למנוע את מימושן. נבקש מכם לאשר עם האנשים הרלוונטיים כי הם מוכנים להשתתף בשיחה ולספק לנו את פרטי הקשר שלהם. נערוך את הראיונות בזום ובאישור המרואיינים נקליט את השיחה כדי לסייע לסיכומה.

לאחר סיום הראיונות נחבר את כל מה ששמענו. נקיים תדרוך בן שעה עם אנשי הקשר של הפרויקט אצלכם כדי לשתף מה למדנו ולהבהיר איך ממצאים אלה יעצבו את נקודות המיקוד בסקר התוצאות.

שלב 2: סקר תוצאות

כאמור לעיל אנחנו מתכננים להפיץ סקר לכל המשתתפים בתכניות Encounter הישראליות משנת 2019. הסקר אמור לתעד (1) את הפרופילים האישיים והמקצועיים של המשתתפות והמשתתפים; (2) מה אנשים למדו מההשתתפות; (3) שינויים בגישות ובאמונות שלהם; (4) המידה שבה אנשים נקטו פעולות לאחר ההשתתפות במטרה לשנות את הסטטוס-קוו במערכת היחסים הישראלית-פלסטינית; (5) מה איפשר למשתתפים ו/או מנע מהם לנקוט פעולות כאלו, ולסיום (6) אילו משאבים נוספים, אם בכלל, היו המשתתפים רוצים לקבל מ-Encounter. כפי שיובהר, לא מדובר בסקר שביעות רצון על היבטים בתכנית שדיברו יותר או פחות למשתתפים; הסדק יתמקד במקום זאת בהשפעות שהיו או לא היו לתכנית, כפי שידווחו המשיבים לאחר ההשתתפות. נתוני הפרופיל האישי שנאסוף (לדוגמה בנוגע לאוריינטציה פוליטית של אנשים, למגזר החברתי שהם באים ממנו, למקום המגורים ולמקצוע שלהם) יעזרו במהלך ניתוח הנתונים לזהות את המידה שבה השפעת התכנית משתנה בעקבות גורמים התלויים בנסיבות ובהקשר. ניתוח זה יעזור לזהות לקראת ההמשך את האוכלוסיות שעליהן צפויה להיות ההשפעה הרבה ביותר בעקבות תכנית Encounter.

נציג את טיוטת הסקר בשפה האנגלית לאנשי הקשר אצלכם כדי לוודא שהוא מכסה את מלוא טווח התוצאות שעלו במהלך שלב העבודה הראשון. נעשה סבב ראשון של משוב לסקר בשיחה מקוונת בזמן אמת ונבצע תיקונים. נציג טיוטה שנייה של הסקר ונקבל משוב כהערות ישירות על הטיוטה. לאחר סבב התיקונים השני אנו צופים שתהיה טיוטה סופית של הסקר מוכנה לתרגום לעברית ולהעלאה לתוכנת ניהול הסקרים שלנו, Qualtrics. (דוברי שפת אם עברית בצוות שלנו יעברו על כל הטיוטות שנקבל משירותי התרגום שלנו). לאחר העלאת הסקר נבצע שתיים או שלוש בדיקות קוגניטיביות שבהן ניתן למשיבים לענות על הסקר באינטרנט בזמן אמת לצורך בדיקה, כדי לוודא שהם מבינים את השאלות ואת אפשרויות התשובה כפי שהתכוונו. אם יהיה צורך, לאחר הבדיקות הקוגניטיביות נערוך שינויים סופיים בסקר.

אנו מתכננים להפיץ את הסקר לכל מי שהשתתפו בתכניות Encounter לישראלים. נשלח קישור ייחודי לסקר בדואר אלקטרוני לכל משתתף ומשתתפת כדי שנוכל לבדוק מי השיב ומי לא השיב ולבצע מעקב יעיל מול מי שלא השיב. אנחנו לא מתכוונים להציע תמריץ כספי (כמו הגרלת פרס) למשיבי הסקר ונסתמך במקום זאת על כך ש-Encounter תקדם את חשיבות המענה לסקר בקרב בוגריה. מטרתנו היא לאסוף תשובות ממחצית מהמשתתפים לפחות, כלומר להשיג מדגם של כ-150. נעדכן את צוות Encounter באופן שוטף על שיעורי המענה ונחליט יחד איתם מתי לסגור את הסקר ולהפסיק לשלוח בקשות למילוי הסקר.

לאחר שייסגר הסקר ננקה את הנתונים שנאספו ונבדוק את קיומם והיקפם של שינויים בידע, בגישה ובהתנהגות כפי שדיווחו המשיבים. (אם ברשותכם נתונים על גיל, מגדר או מקצוע של המשתתפים נוכל להשוות את המשיבים למסגרת הנתונים הכוללת כדי לבדוק הטיית אי-מענה ולשקלל את הנתונים כדי לתקן לפי הטיית אי-מענה שהתגלתה). נבדוק באיזו מידה השינויים המדווחים משוייכים לנתונים שנאספו בפרופילים האישיים. אם אפשרי, נבצע גם ניתוח רגרסיה כדי להעריך את הקשר בין משתנים דמוגרפיים שונים לבין התוצאות.

נכין דוח נתונים באקסל שיפרט את התשובות לסקר ואיפה עלו דפוסים משמעותיים בנתונים. נסקור את דוח הנתונים בפגישה מקוונת בת 90 דקות עם אנשי הקשר שלנו אצלכם כדי להתחיל להסיק משמעויות ממה שאספנו ולשקול אילו שאלות עולות מהסקר שאותן נרצה לבדוק בהרחבה בשלב הראיונות הבא בעבודתנו.

שלב 3: ראיונות מסבירים

לאחר השלמת ניתוח הסקר והתדרוך, אנו מציעים לערוך ראיונות וידאו מובנים מאוד באורך 40 דקות עם תת-מדגם של 30 משתתפות ומשתתפי התכנית. כפי שצוין קודם, ראיונות אלו יאפשרו לנו לחקור מה עומד מאחורי הדפוסים הכמותיים שזיהינו, מה עמד בציפיות של אנשי הקשר אצלכם ומה לא עמד בציפיות. ראיונות אלו יהיו **מסבירים** ולא **מגששים** במובן שיתמקדו בהבנה טובה יותר של מעט נושאים מוגדרים בקרב אוכלוסיות המהוות עניין מיוחד. כפי שהוסבר, נגדיר נושאים אלו בשיחה עם אנשי הקשר אצלכם כשנעבור על נתוני הסקר. לאחר מכן נפתח מדריך ראיון ונבקש מאנשי הקשר לעבור עליו לפני שנתחיל לאסוף מידע. נגייס מרואיינים מקרב משתתפי התכנית שתשובותיהם לסקר מעידות על נכונותם להשתתף בשיחת המשך. אם המרואיינים יאפשרו לנו, נקליט את השיחות כדי לסייע בסיכום שלהן. לאחר שנשלים את הראיונות וננקה את הנתונים שנאספו, נקודד וננתח אותם, נקיים לאנשי הקשר תדרוך בעל-פה על הממצאים העיקריים שעלו.

שלב 4: הסקת משמעויות ודיווח

בסיום השלב האיכותני של העבודה אנחנו מציעים לחברת את כל מה שלמדנו במצגת פאואר-פוינט בעיצוב משכנע שתכלול הערות מקיפות. המצגת תכלול הן נתונים כמותיים והן איכותניים. נעבור על טיוטה של המצגת עם אנשי הקשר שלנו לפני גיבושה הסופי. המצגת הסופית תתורגם לעברית.

אנו מצפים להעמיק מאוד את התובנות שנגזרו מהממצאים בתהליך מובנה של הסקת משמעויות. היקף העבודה כולל הנחיית שתי (2) פגישות מקוונות בנות שעתיים להסקת משמעויות עם קבוצות שונות שיורכבו מבעלי עניין ב-Encounter; הפגישה הראשונה יכולה לכלול את המעגל הפנימי של בעלי העניין ולאחר מכן קבוצה רחבה יותר, או שפגישה אחת תהיה עם אנשי מקצוע ופגישה שנייה עם חברי מועצת המנהלים. אנו צופים כי הדיונים בפגישות אלו יעזרו להפיק את התובנות החדות ביותר ויבנו נכונות לקבל את המחקר ואת ממצאיו. השיחות אמורות ליצור גם מקבץ עשיר של הצעות להשלכות והמלצות ליישום בעקבות הנתונים.

 לאחר פגישות אלו נכין דוח מנהלים באורך 8-7 עמודים המיועד לציבור שיכלול את הממצאים שלנו ואת ההמלצות שגובשו במסגרת תהליך ניתוח המשמעויות. נציג את טיוטת הדוח לאנשי הקשר של הפרויקט ונבקש מהם משוב בשיחה בזמן אמת. אנו צופים שיהיה סבב תיקונים אחד (1) לפני גיבוש גרסה סופית המוכנה להפצה לציבור. תוצר זה גם יתורגם לעברית.

העבודה שלנו איתכם

אנחנו יודעים שעבודתנו עבורכם מסתמכת רבות על איכות מערכת היחסים בינינו ועל מחויבותנו ההדדית למצוינות. על סמך ניסיוננו בשותפויות מוצלחות אנחנו מציעים כי:

 בתחום אחריותנו יהיו הדברים הבאים:

* בניית צוות המתאים לדרישות העבודה.
* הגעה לפגישות מוכנים ומילוי בקשות הלקוח בהתאם לתכולת העבודה המפורטת בהצעה זו.
* תיאום מפגשי מעקב קבועים עם הלקוח בתדירות שתוגדר ומתן עדכני מצב קצרים בדואר אלקטרוני או בעל-פה לפי בקשה.
* הבטחת הסודיות והאבטחה של כל המסמכים הקשורים לפרויקט.

בתחום אחריותכם יהיו הדברים הבאים:

* מינוי אדם ברמת צוות בכיר שישמש כאיש קשר עיקרי ושותף לתכנון בעבודת ייעוץ זו.
* עדכון הצוות ובעלי עניין אחרים על העבודה שתתבצע לפי הצעה זו ועזרה לוודא כי צדדים אלו זמינים להשתתף בעבודה לפי הצורך.
* מתן כל המידע והמסמכים כפי שיתבקשו ובזמן הדרוש לצורך ביצוע העבודה.
* מתן גישה סבירה לאנשי מפתח בכירים לצורך תדרוכים שוטפים על התקדמות, דיונים ופתרון בעיות הקשורות לפרויקט.
* תיאום וניהול זרימת עבודה כדי להבטיח את השלמת העבודה בזמן הדרוש.

שני הצדדים היו אחראים לעבוד זה עם זה ברוח שיתוף פעולה ושותפות. כל אחד מהצדדים:

* יודיע לאחר מיידית על כל שינוי בלתי צפוי, התפתחות חדשה או עניין אחר שמשפיע על עבודתנו המשותפת כדי שנוכל לבצע התאמות נדרשות.
* יתאים עצמו להתנגשויות בלתי צפויות בלו"ז של האחר.
* יעדיף "תקשורת-יתר" על חוסר בתקשורת, כדי לוודא שהאחר מעודכן בכל ההיבטים של עבודתנו המשותפת.

תוצרים

התוצרים הפרטניים של הפרויקט המשוייכים לפעולות שפורטו בהצעה זו יהיו:

1. תדרוך בעל-פה בעקבות הראיונות להבהרת התוצאות
2. סקר תוצאות
3. דוח נתונים באקסל על סקר התוצאות
4. מדריך ראיונות מסבירים
5. תדרוך בעל-פה בעקבות הראיונות המסבירים
6. מצגת פאואר-פוינט על הממצאים
7. פגישות להסקת משמעויות (2)
8. דוח מנהלים

לוח זמנים

|  |  |  |
| --- | --- | --- |
| **שלב** | **פעילויות** | **תאריך יעד** |
|  **שלב 1** | **השקה והבהרת תוצאות** | **שבועות 4-1** |
|  | פגישת השקה |  |
|  | ראיונות להבהרת תוצאות (כמות = 6) |  |
|  | תדרוך בעל פה בעקבות הראיונות |  |
|  |  |  |
| **שלב 2** | **סקר תוצאות** | **שבועות 10-5** |
|  | פיתוח כלי הסקר |  |
|  | העלאת הסקר, בדיקה והפצה |  |
|  | ניתוח נתוני הסקר |  |
|  | תדרוך על דוח הנתונים באקסל |  |
| **שלב 3** | **ראיונות מסבירים** | **שבועות 16-11** |
|  | פיתוח מדריך ראיון |  |
|  | ראיונות עם משתתפים (כמות = 30) |  |
|  | ניתוח נתוני הראיונות |  |
|  | תדרוך בעל-פה |  |
|  |  |  |
|  **שלב 4** | **הסקת משמעויות ודיווח** | **שבועות 22-17** |
|  | מצגת פאואר-פוינט |  |
|  | פגישות מקוונות להסקת משמעויות (2) |  |
|  | דוח מנהלים |  |
|  |  |  |

תמורה מקצועית והוצאות

התמורה המקצועית עבור ביצוע מחקר זה היא $74,500. החזר ההוצאות מוערך בסך של $250 לעמלת ניהול הסקר.

|  |  |
| --- | --- |
|  משימה | תמורה |
| **שלב 1: הבהרת תוצאות** | **$5,000.00** |
| * תיאום ועריכה של ראיונות להבהרת תוצאות (כמות = 6)
 |  |
| * תדרוך על הראיונות
 |  |
| **שלב 2: סקר תוצאות** | **$20,250.00** |
| * פיתוח כלי הסקר
 |  |
| * תרגום, העלאה, בדיקה והפצה של הסקר
 |  |
| * ניקוי וניתוח נתוני הסקר
 |  |
| * תדרוך דוח נתונים באקסל
 |  |
| **שלב 3: ראיונות מסבירים** |  **$18,250.00** |
| * מדריך ראיונות מסבירים
 |  |
| * תיאום ועריכה של ראיונות מסבירים (כמות = 30)
 |  |
| * קידוד וניתוח של נתוני הראיונות
 |  |
| * תדרוך על ממצאי הראיונות
 |  |
| **שלב 4: הסקת משמעויות ודיווח** | **$22,000.00** |
| * הכנה וגיבוש סופי של מצגת פאואר-פוינט
 |  |
| * ניהול פגישות מקוונות להסקת משמעויות (2 X שעתיים)
 |  |
| * טיוטה, גרסה סופית ותרגום של דוח מנהלים
 |  |
| ניהול פרויקט (כולל השקת הפרויקט, ניהול פרויקט כללי, תקשורת שוטפת ופגישות מעקב לפי הצורך) | **$9,000.00** |
| תמורה מקצועית כוללת **$74,500.00** |

צוות הפרויקט [אלכס, נטי, יעקב?]

את הצוות שלנו ינהל **שם פרטי שם משפחה, ד"ר**, שותף פרויקטים בכיר. X עובד ב-Rosov Consulting משנת 2015 ומביא עמו ניסיון עשיר בתכנון כלים, איסוף נתונים וניתוח במחקרים כמותיים ואיכותניים. X מנהל כיום ב-Rosov את YYY. בעבר ניהל את ZZZ. זוהר יספק פיקוח בכיר על המחקר ויוביל את כל הפגישות עם הלקוח ואת הצגות הממצאים. X נמצא ב[משרדנו בברקלי / משרדנו בירושלים / אזור ניו-יורק סיטי / אזור בולטימור].

אחד משותפי הפרויקט המוכשרים שלנו יספקו תמיכה נוספת (כולל ניהול הפרויקט). X יהנה גם מתמיכת צוות ההנהלה הבכירה שלנו – ד"ר וונדי רוסוב, מייסד ומנהל; ד"ר אלכס פומסון, מנהל ודירקטור מנהל; ד"ר לורנס קוטלר-ברקוביץ', מנהל בכיר; ד"ר פריידה גונשור כהן, דירקטורית מנהלת. למידע נוסף על הצוות שלנו וכישוריו בקרו באתר שלנו בכתובת [www.rosovconsulting.com/team](http://www.rosovconsulting.com/team).